《龟溪即事五首 其一》
宋代·高斯得

顽云蔀鹤岭，积雪明龟溪。枌榆社已屋，斯焉卜幽栖。

亦有好事人，除馆溪之西。门巷寄深窈，青山有攀跻。

平生秉微尚，颇忻咏归兮。且可投吾簪，安能栖会稽。

作者简介：宋邛州蒲江人，字不妄。高稼子。理宗绍定二年进士。李心传修四朝史，辟为史馆校阅，分修光、宁二帝纪。因言事，忤宰相史嵩之，出为外官。淳祐六年复以论史嵩之事被排出外。历福建路计度转运副使，为宰相丁大全之党诬劾，夺职降官，大全罢，事始得白。恭帝德祐元年累官至参知政事，为宰相留梦炎乘间罢去。有《诗肤说》、《耻堂文集》等。